Туфайл ибн Ауф

Туфайл ибн Ауф (?-610) Толық есімі: Әбу Қурран Туфайл бин Ауф бин Дубайс бин Дуләйф бин Кағб бин Ауф бин Жиллән бин Ғанам бин Ғани бин Ағсар. Туфайл арабтың әлсіз Ғани тайпасынан. Осы себепті қуатты Бәну Жағфар тайпасынан көршілес Тай тауының оңтүстік шығысында отырған.  әл-Ғаррад бин Қайс әл-Кинани есімді жігіт 585 жылы Бәну Жағфардың Ғуруа әл-Раххал есімді адамын өлтіріп қояды. Осы өлімнен соң Ғани мен Жағфар тайпасының арасында қастандық туады. Осы оқиғадан соң Ғани тайпасы шығысқа Ямаманың оңтүстігіне Бәни Сағд бин Ауф тайпасының жанына барып қоныстанады. Туфайл жылқы малын қатты жақсы көрген шайырлардың бірі. Туфайлдан әл-Набиға және Зуһайр тәрбие алған. әл-Асмағи Туфайл жайлы былай дейді: «Туфайлдың поэзиясы мен үшін Ирул Қайстан артығырақ».
Поэзиясында жылқыны көп сипаттағандығы себепті «Туфайл әл-Хайл», «Зәйдул хайл» деген лақаб аттары болған. Тарих әл-Әдәб әл-Араби. Араб әдебиетінің тарихы. Умар Фаррух. Бейрут. Әл-ғилм лил малайин баспасы. 1981. 176 бет..
Шығармашылығы 

Диуан Туфайл әл-Ғанауи. Лондон. 1927.
 Дереккөздер 

Санат:Араб ақындары
Санат:610 жылы қайтыс болғандар